Ribe Stifts Adresseaviser, 1848-05-20
J Aarhuus Av skrives under 13. ds. J Onsdags rykkede, hen paa Eftermiddagen, et fjendtligt Troppekorps paa henved 2000 Mand ind i Aarhuus, som det imorges igjen har forladt, i samme Retning, ad hvilken det var kommet. Den Øverstkommanderende, Oberstl. v. Zastrow, begav sig, strax efter Ankomsten, til Raadhuset, hvor hele Øvrigheden havde forsamlet sig. Han erklærede, at han af Overgeneral Wrangel var sendt dertil, for at executere den Leverance af Fødemidler, som man forgiæves derfra før havde forlangt tilsendt; det Korps, han kommanderede, var kun et Executionskorps, den strængeste Mandstugt skulde blive overholdt, og han haabede, at Stedets Øvrighed ogsaa fra sin Side vilde gjøre alt for at forebygge Excesser. Jøvrigt udtalte han sin Høiagtelse for den danske Nation. Den Leverance, der fordredes, beløb sig til saa meget, som en Armee, paa 8000 Mand kunde forbruge i 14 Dage (efter Overslaget c. 40,000 Rbd.). Jmidlertid lykkedes det dog vedkommende Komittee at faae denne Fordring, betydelig nedsat. – Det hele Troppekorps (Jnfanteri, Kavalleri og Artilleri) bestod næsten ene og alene af Slesvigholstenere; mange af Dragonerne havde tidligere ligget her i Garnison. – De vilde ikke lade sig indkvartere i Husene, men tilbragte Natten paa Torve og Gader, den høistkommanderende Officeer ikke engang undtages. – J Torsdags Eftermiddags lagde Krigsdampskibet Geiser ind paa Rheden, strax lod Fjenden sine Kanoner opkjøre, deels ved Havnen, deels ved Enden af den saakaldte Skolebakke, og skjød ud imod Dampskibet, saa godt de kunde; men alle Kugler faldt i Vandet for de naaede Skibet, kun enkelte sprang fra Vandet ovenover, dog, som det lod, uden at anrette nogen Skade. Orlogsmanden tang længe stille, men, efterat have trukket sig tilbage udenfor Skuddistance, besvarede han tilsidst Hilsenen med et Par Skud henover den yderste Pynt af Skibsbroen, over Hovederne paa et der opstillet Kompagni Soldater. Nu syntes han at have faaet den Underretning, han ønskede; thi han vendte og gik langsomt bort, idet han endnu sendte Fjenden den sidste Afskedsbilsen, der syntes at sige: Vi sees snart igjen. – Jgaar Morges Kl. 6 afmarscherede det hele Korps ad Veien til Skanderborg. Jngen Uorden er forefalden under deres Ophold i Aarhuus, og man maa give Hr. Zastrow det Vidnesbyrd, at han i den Henseende har holdt sit Løvte. Stiftamtmand Graab maatte følge med til Wrangels Hovedkvarteer, til Pant for Opfyldelsen af den indgaaede Leverance Kontrakt. - En Almuesmand, som havde fortalt Fjenden, hvor nogle af Fiskerbaadene vare nedsænkede, blev strax arresteret. - Henved 30 af Armeens her som syge efterladte Heste, har Fjenden ført bort med sig. - De offentlige Forretninger ere atter i fuld Gang. Told- og Konsumtionsembedsmændene og Betjentene, der, efter de trufne Bestemmelser, ved Okkupationens Begyndelse traadte ud af Virksomhed for ei at hæve Afgivterne til Fordeel for Fjenden, have atter begyndt denne. Ligeledes Postmesteren, som da han nægtede at befordre Fjendens Estafetter, under Okkupationen erklæredes at have Arrest, hvilket dog ikke blev faktisk udført. – Man maa glæde sig over den værdige og alvorlige Holdning, hvormed Jndvaanerne lagde deres Sindelag imod de schleswig-holsteenske Officerer for Dagen. – Jgaar Formiddags Kl. 11-12 hortes her en stærk Kanonade Syd paa, i Retningen af Fyen eller Horsens Fjord.